
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 353 


14 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και περιορισμών δόμησης στην 
εκτός σχεδίου περιοχή του Δήμου Αχαρνών Ν. Ατ¬ 
τικής για την ανέγερση του Υποσταθμού 150/20 Κν 

Ολυμπιακού Χωριού. 1 

Τροποποίηση ρυμοτομικού σχεδίου Κιάτου του Δήμου 

Σικυωνίων στο Ο.Τ. 273 Β. 2 

Κήρυξη ως αναδασωτέας έκτασης εμβαδού 7,858 
στρεμμάτων στη θέση «Ακωνιά» περιφέρειας οικι¬ 
σμού Τάλαρου Δημοτικού Διαμερίσματος Αγίας 
Βαρβάρας του Δήμου Τριταίας Νομ. Αχάίας. 3 


ΑΠΟΦΑΣΕΙ Σ 

Αριθ. 13888 (1) 

Καθορισμός όρων και περιορισμών δόμησης στην εκτός 
σχεδίου περιοχή του Δήμου Αχαρνών Ν. Αττικής για 
την ανέγερση του Υποσταθμού 150/20 Κν Ολυμπιακού 
Χωριού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 παρ. 4 του Ν. 2947/2001 
«Θέματα Ολυμπιακής Φιλοξενίας, Έργων Ολυμπιακής 
Υποδομής και άλλες διατάξεις» (Α' 228). 

2. Τις διατάξειςτου άρθρου 24του Ν. 2516/1997«Ίδρυ¬ 
ση και λειτουργία βιομηχανικών - βιοτεχνικών εγκαταστά¬ 
σεων και άλλες διατάξεις» (Α' 159). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

4. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «ανάθεση αρμοδιοτήτων Υπουργού Περιβάλλο¬ 


ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

5. Την ΥΠΕΧΩΔΕ 61684/133/11292/14.10.2002 αίτηση 
της Δημόσιας Επιχείρησης Ηλεκτρισμού (ΔΕΗ). 

6. Την από 13.2.2003 εισήγηση της Διεύθυνσης Πολεο- 
δομικού Σχεδιασμού, από την οποία προκύπτει ότι η πα¬ 
ρέκκλιση χορηγείται για λειτουργικούς λόγους. 

7. Την 40/2003 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την 1000713/181/0010/2002 κοινή υπουργική από¬ 
φαση των Υπουργών Οικονομικών - Ανάπτυξης - Περιβάλ¬ 
λοντος, Χωροταξίας και Δημοσίων Έργων - Εργασίας και 
Κοινωνικών Ασφαλίσεων - Πολιτισμού (Δ' 77). 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Καθορίζονται όροι και περιορισμοί δόμησης στην 
εκτός σχεδίου περιοχή «Πάτημα Ελευθεράκου» του Δή¬ 
μου Αχαρνών (Ν. Αττικής) για την ανέγερση του Υπο¬ 
σταθμού ΔΕΗ 150/20 Κν Ολυμπιακού Χωριού και ειδικό¬ 
τερα στο γήπεδο επιφάνειας 20.280 τ.μ. που παραχωρή- 
θηκε από τον Οργανισμό Εργατικής Κατοικίας (ΟΕΚ) στη 
Δημόσια Επιχείρηση Ηλεκτρισμού (ΔΕΗ) και χωροθετή- 
θηκε με την παρ. 1 περ. 7 του άρθρου 3 του Ν. 2947/2001 
(Α' 228), ως εξής: 

- Συντελεστής δόμησης: 0,1. 

- Ποσοστό κάλυψης: έξιτοις εκατό (6 %) της επιφάνειας 
του γηπέδου. 

- Μέγιστο επιτρεπόμενο ύψος των ανεγερθησομένων 
κτιριακών εγκαταστάσεων: δώδεκα (12) μέτρα. 

- Μέγιστο επιτρεπόμενος όγκος κτιριακών εγκαταστά¬ 
σεων: 9.000 μ3. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 582 (2) 

Τροποποίηση ρυμοτομικού σχεδίου Κιάτου του Δήμου 
Σικυωνίων στο Ο.Τ. 273 Β. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...». 

2. Τον Ν. 2647/22.10.98 (Φ.Ε.Κ. 237 Α). 

3. Την 75724/1151/30.12.83 υπουργική απόφαση 
(Φ.Ε.Κ. 767Β) όπως τροποποιήθηκε με την 81960/2578/89 
υπουργική απόφαση (Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ 140Α) «Τροποποίηση 
των διατάξεων του Ν. 1577/85 και άλλες πολεοδομικές 
διατάξεις». 

5. Τον Ν. 3044/02 (Φ.Ε.Κ. 197 Α) «Μεταφοράτου συντε¬ 
λεστή δόμησης και άλλες ρυθμίσεις». 

6. Τις 2489/ΠΕ/25.1.2000, 547/7.3.2001, 3682/21.12. 
2001 και 1616/6.6.2002 αποφάσεις Γ.Γ. Περιφέρειας Πε- 
λοποννήσου για συγκρότηση Περιφερειακού Σ.Χ.Ο.Π. 
στη Δ/νση ΠΕ.ΧΩ. Πελοποννήσου. 

7. Την Γ-63414/5.10.89 (ΦΕΚ 636/Δ/9.10.89) απόφαση 
για την έγκριση της πολεοδομικής μελέτης τμήματος της 
πολεοδομικής ενότητας 3 «Κανελοπούλου - Σφαγεία» του 
οικισμού Κιάτου του Δήμου Σικυώνος. 

8. Την 96732/7185/30.11.92 (ΦΕΚ 63/Δ/3.2.93) απόφα¬ 
ση για την έγκριση του Γ.Π.Σ. του οικισμού Κιάτου του 
Δήμου Σικυώνος. 

9. Την 349/31.5.95 (ΦΕΚ 400/Δ/16.6.95) απόφαση ανα¬ 
θεώρησης της εγκεκριμένης πολεοδομικής μελέτης τμή¬ 
ματος της πολεοδομικής ενότητας 3 «Κανελοπούλου - 
Σφαγεία» του οικισμού Κιάτου του Δήμου Σικυώνος. 

10. Την 2230/23.4.97 απόφαση κύρωσης της διορθω¬ 
μένης Πράξης Εφαρμογής της ανωτέρω πολεοδομικής 
μελέτης. 

11. Τις 88/01 και 395/01 αποφάσεις του Δημοτικού Συμ¬ 
βουλίου του Δήμου Σικυωνίων ως και τις σχετικές δημο¬ 
σιοποιήσεις. 

12. Την 13114/20.9.01 βεβαίωση του Δημοτικού Συμ¬ 
βουλίου του Δήμου Σικυωνίων ότι δεν υποβλήθηκαν εν¬ 
στάσεις κατά της προηγούμενης 395/01 απόφασης. 

13. Την 296/2001 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 


14. Την 319/2002 γνωμοδότηση του Συμβουλίου της 
Επικράτειας. 

15. Το Πρακτικό 2/20.2.03 θέμα 3ο του Περιφερειακού 
Σ.Χ.Ο.Π., αποφασίζουμε: 

Εγκρίνουμε την τροποποίηση του ρυμοτομικού σχε¬ 
δίου του οικισμού Κιάτου στο Ο.Τ. 237Β όπως αυτή απει¬ 
κονίζεται στο θεωρημένο από τον Δήμο Σικυωνίων από¬ 
σπασμα του εγκεκριμένου σχεδίου της πόλης σε κλίμακα 
1:500 και το οποίο συνοδεύει αναπόσπαστα την παρού¬ 
σα και συγκεκριμένα α) την έγκριση εντός αυτού πεζο¬ 
δρόμων, την μετατροπή τμήματος σε δημοτικό χώρο 
πολλαπλών λειτουργιών και την δημιουργία δύο οικοδο¬ 
μικών τετραγώνων (Ο.Τ. 237Β και Ο.Τ. 237Δ), β) την επι¬ 
βολή στο πρόσωπο των οικοπέδων οικοδομή μένων ή μη 
προκηπίων πλάτους δύο (2), τεσσάρων (4) και δέκα (10) 
μέτρων σύμφωνα με το συνημμένο τοπογραφικό διά¬ 
γραμμα και γ) την αλλαγή της χρήσης των δημιουργού- 
μενων με την τροποποίηση οικοδομικών τετραγώνων 
(Ο.Τ. 237Β και Ο.Τ. 23 7Δ) από αμιγούς σε γενικής κατοι¬ 
κίας με εξαίρεση τα επαγγελματικά εργαστήρια χαμηλής 
όχλησης και τα πρατήρια βενζίνης καθόσον α) επιτυγχά¬ 
νεται μείωση της οικοδομήσιμης επιφάνειας με παράλ¬ 
ληλη αύξηση των κοινοχρήστων χώρων και του χώρου 
πρασίνου χωρίς να μειώνεται το πλάτος των υφισταμέ¬ 
νων οδών, β) με την τροποποίηση δίνεται κίνητρο ανα¬ 
βάθμισης της περιοχής, γ) η δημιουργία χώρου Αθλητι¬ 
κών - Πολιτιστικών Εγκαταστάσεων αποβαίνει προς όφε¬ 
λος της πόλης και δ) οι όμοροι ιδιοκτήτες δεν θίγονται 
από την προτεινόμενη τροποποίηση διότι δεν επέρχεται 
μεταβολή των όρων δόμησης. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
οικείου Ο.Τ.Α. 

Κατά της απόφασης αυτής επιτρέπονται προσφυγές 
στον Υπουργό ΠΕ.ΧΩ.ΔΕ. εντός 30 ημερών από την ημε¬ 
ρομηνία δημοσίευσής της. 

Η απόφαση αυτή μαζί μετά συνημμένο απόσπασμα του 
εγκεκριμένου σχεδίου πόλης του Κιάτου να δημοσιευθεί 
στην Εφημερίδα της Κυβερνήσεως. 

Τρίπολη, 3 Μαρτίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 896 

Κήρυξη ως αναδασωτέας έκτασης εμβαδού 7,858 στρεμ¬ 
μάτων στη θέση «Ακωνιά» περιφέρειας οικισμού Τάλα¬ 
ρου Δημοτικού Διαμερίσματος Αγίας Βαρβάρας του 
Δήμου Τριταίας Νομ. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΕΛΛΑΔΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την 186/30.6.1998 (ΦΕΚ 727/Β/98) απόφαση 
Γ.Γ.Π.Δ.Ε «Άσκηση αρμοδιοτήτων Γενικού Γραμματέα 
Περιφέρειας Δυτ. Ελλάδας επί θεμάτων ΔΑΣΙΚΩΝ και με¬ 
ταβίβαση του δικαιώματος υπογραφής στους Προϊστα¬ 
μένους Υπηρεσιακών Μονάδων της Περιφέρειας». 

4. Τις διατάξεις του Ν. 998/79 « Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1 
β) Του άρθρου 38 παρ. 2 

γ) Του άρθρου 70 παρ. 3 του Ν. 998/79, όπως συμπλη¬ 
ρώθηκε με τον Ν. 2040/92. 

5. Τις σχετικές δ/γέςτου Υπουργ. Γεωργίας. 

6. Την 2116/14.3.2003 πρόταση του Δασαρχείου Πα- 
τρών «περί κηρύξεως εκτάσεως ως αναδασωτέας, εμβα¬ 
δού 7,858 στρεμμάτων στη θέση «Ακωνιά» περιφέρειας 
οικισμού Γάλαρου Δημοτικού Διαμερίσματος Αγίας Βαρ¬ 
βάρας του Δήμου Τριταίας, αποφασίζουμε: 


Κηρύσσουμε ως αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση της 
δασικής βλάστησης που καταστράφηκε από παράνομη 
κατάληψη - εκχέρσωση που έγινε από τον Γεώργιο Χρύσ. 
Παπαζαφείρη κάτοικο Ψωφίδας Δήμου Αροανίας Καλα¬ 
βρύτων και διαπιστώθηκε την 6.2.2003, την έκταση του 
δημοσίου δάσους από πουρνάρια, σχίνα και κουμαριές 
(σε ποσοστό 100%), συνολικού εμβαδού επτά χιλιάδων 
οκτακόσιων πενήντα οκτώ τετρ. μέτρων (7,858 στρέμ.), 
στη θέση «Ακωνιά» περιφέρειας οικισμού Τάλαρου Δημο¬ 
τικού Διαμερίσματος Αγίας Βαρβάρας του Δήμου Τριταί- 
ας και η οποία προσδιορίζεται από τα στοιχεία 
Α,Β,Γ,Δ,Ε,Ζ,Η,Θ,Ι,Α, όπως αυτά φαίνονται στο συνημμένο 
τοπογραφικό διάγραμμα, με κλίμακα 1:1.000, το οποίο 
αποτελεί αναπόσπαστο μέρος της απόφασης αυτής και 
έχει όρια: 

Βόρεια: Με δημόσιο δάσος. 

Νότια: Με δημόσιο δάσος. 

Ανατολικά: Με φερόμενους αγρούς ιδίου & εκκλησίας 
Τάλαρου. 

Δυτικά: Με δημόσιο δάσος. 

Η παρούσα ισχύει μετά τη δημοσίευσή της στο Δημοτι¬ 
κό Διαμέρισμα Αγίας Βαρβάρας και στο Δήμο Τριταίας, 
σύμφωνα με το άρθρο 37 του Ν. 3200/55. 

Η απόφαση να δημοσιευθεί στην Εφημερίδα της Κυ- 
βερνήσεως. 

Πάτρα, 19 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΛΑ 












